EL
8.3.2023
Επίσημη Εφημερίδα της Ευρωπαϊκής Ένωσης
C 86/31
Στον κατάλογο των επιτρεπόμενων φυλών για τις μητέρες προστίθενται δύο φυλές: η Blanche du Massif Central και η Lacaune viande.
Οι τρεις αυτές φυλές μπορούν να χρησιμοποιούνται ως καθαρόαιμες φυλές ή ως διασταυρώσεις πρώτης γενιάς.
Προστίθεται κατάλογος φυλών για τους πατέρες, που προέρχονται από ανθεκτικές φυλές και φυλές κρεατοπαραγωγής και χρησιμοποιούνται ως καθαρόαιμες φυλές.
Ανάλογα με τον σκοπό για τον οποίο προορίζονται τα αρνιά, ο κτηνοτρόφος επιλέγει έναν πατέρα από την καταλληλότερη φυλή: φυλές κρεατοπαραγωγής για τη διάπλαση των αρνιών και ανθεκτικές φυλές για την ανανέωση των προβατίνων.
Όσον αφορά τη διαρρύθμιση των κτιρίων (ποιμνιοστάσια, κέντρα διέλευσης), προστίθενται νέες υποχρεώσεις για την κάλυψη των συνήθων πρακτικών των παραγωγών της ΠΓΕ (πρόσβαση σε τροφή και νερό, πυκνότητα των ζώων στο κτίριο, ποιότητα στρωμνής και καθαρισμός των κτιρίων).
Όσον αφορά τη φροντίδα των ζώων, προστίθενται απαιτήσεις για τον χειρισμό των ζώων (με προσοχή, απαγόρευση της αρπαγής των ζώων από το μαλλί), καθώς και απαγόρευση του ευνουχισμού των αρσενικών.
Όσον αφορά την κτηνιατρική περίθαλψη, προστίθενται νέες υποχρεώσεις για τη ρύθμιση της χρήσης και της ιχνηλασιμότητας των φαρμακούχων ζωοτροφών.
Προκειμένου να ρυθμιστεί το στάδιο της μεταφοράς των ζώων και να ελαχιστοποιηθεί το άγχος, προστίθεται μέγιστη διάρκεια διαδρομής 8 ωρών.
Σημείο 5.6 «Σφαγή» Σύμφωνα με την τροποποίηση που αναφέρεται στην «Περιγραφή του προϊόντος», τροποποιείται η ηλικία των αρνιών κατά τη σφαγή, και μειώνεται σε 60 έως 150 ημέρες (αντί των 90 έως 180 ημερών που ίσχυαν πριν).
Η απαίτηση συμπληρώνεται με αναφορά στο γεγονός ότι τα αρνιά που σφάζονται σε ηλικία μεταξύ 60 και 69 ημερών δεν είναι απογαλακτισμένα.
Ορίζεται μέγιστη περίοδος 24 ωρών μεταξύ της άφιξης των αρνιών και της σφαγής.
Οι συνθήκες για την ψύξη των σφαγίων καθορίζονται και προστίθενται σε αυτό το τμήμα (εσωτερική θερμοκρασία, απουσία συμπύκνωσης).
Προστίθενται τα κριτήρια για την επιλογή των σφαγίων, καθώς και οι συνθήκες αποθήκευσης και επιλογής των σφαγίων (ακέραια σφάγια, θάλαμος αποθήκευσης, μετά την ψύξη, επιθεώρηση υπό ψύξη).
Σημείο 5.7 «Επιλογή των βρώσιμων παραπροϊόντων σφαγίων» Προστίθενται απαιτήσεις σχετικά με την επιλογή των βρώσιμων παραπροϊόντων σφαγίων, σύμφωνα με τις οποίες αυτά θα πρέπει να λαμβάνονται από τα αρνιά «Agneau du Quercy» ΠΓΕ όταν διαχωρίζονται από τα σφάγια.
Σημείο 5.9 «Τεμαχισμός και συσκευασία» Προστίθενται απαιτήσεις βάσει των οποίων η συσκευασία πρέπει να εκτελείται στο εργαστήριο τεμαχισμού αμέσως μετά τον τεμαχισμό και ότι το κρέας μπορεί να συσκευάζεται σε μονάδες χονδρικής πώλησης ή σε μονάδες πώλησης στον καταναλωτή.
4.8.
Δεσμός Το τμήμα με τίτλο «Δεσμός με τη γεωγραφική περιοχή» αναδιατυπώνεται πλήρως, αλλά η ουσία δεν έχει αλλάξει.
Αναδιοργανώνεται σε τρία μέρη προκειμένου να διακριθούν τα ιδιαίτερα χαρακτηριστικά της γεωγραφικής περιοχής, τα ιδιαίτερα χαρακτηριστικά του προϊόντος και η αιτιώδης σχέση.
4.9.
Οργανισμός ελέγχου Σύμφωνα με τις κατευθυντήριες γραμμές που ισχύουν σε εθνικό επίπεδο για την εναρμόνιση της σύνταξης των προδιαγραφών προϊόντος, απαλείφονται η ονομασία και τα στοιχεία επικοινωνίας του οργανισμού πιστοποίησης, καθώς και το σχέδιο ελέγχου σε μορφή πίνακα.
Υπό τον τίτλο αυτόν παρέχονται πλέον τα στοιχεία επικοινωνίας των αρχών που είναι αρμόδιες για τους εθνικούς ελέγχους, δηλαδή του Εθνικού Ινστιτούτου Καταγωγής και Ποιότητας (INAO) και της Γενικής Διεύθυνσης Ανταγωνισμού, Καταναλωτών και Πρόληψης της Απάτης (DGCCRF).
Η ονομασία και τα στοιχεία επικοινωνίας του οργανισμού πιστοποίησης είναι διαθέσιμα στον ιστότοπο του INAO και στη βάση δεδομένων της Ευρωπαϊκής Επιτροπής.